20/06/2011 | Administración LocalMunicipal
Monfero
Convocatoria e bases selección administrativo interino

A Xunta de Goberno local deste Concello, na sesión celebrada o 3 de xuño de 2011, acordou convocar o proceso de selección, con carácter interino, dunha praza vacante de Administrativo/a de administración xeral, subgrupo C1, de acordo coas bases que se publican deseguido. É obxecto da presente convocatoria a selección dun/ha funcionario/a interino/a para a cobertura temporal dunha (1) praza de ADMINISTRATIVO/A, encadrada na escala de administración xeral, pertencente ao grupo C1, para a sustitución da persoa que ocupa o posto na actualidade, Abdiel Juan Manuel Bouchaala Torno, durante o periodo de disfrute das súas vacacións anuais e da súa baixa por maternidade, coa finalidade de realizar as tarefas correspondentes a dita praza (Administrativo I) que se establecen na relación de postos de traballo (RPT) que integra o orzamento municipal, fundamentalmente contabilidade e xestión económico-orzamentaria. Atendendo á duración da interinidade e ás especiais características e circunstancias do posto, o procedemento selectivo será o de concurso-oposición. Para participar nas probas selectivas, os/as aspirantes deberán reunir os requisitos que a continuación se indican, referidos todos e cada un deles á data de remate do prazo de presentación de solicitudes, e deberán manterse durante todo o proceso selectivo: a) Ter nacionalidade española ou ser nacional dalgún dos estados membros da Unión Europea ou nacional daqueles estados aos que se refire e nas condicións que establece o artigo 57 da Lei 7/2007. b) Ter cumpridos dezaseis anos e non exceder a idade máxima de xubilación forzosa. c) Estar en posesión do título de BACHILLER, TÉCNICO OU EQUIVALENTE ou estar en condicións de obtelo na data que remata o prazo de presentación de instancias. No caso de titulacións obtidas no estranxeiro, deberán posuír o documento que acredite fidedignamente a súa homologación. d) Posuír a capacidade funcional para o desenvolvemento das tarefas habituais da praza á que aspira, sen que se padeza enfermidade ou limitación física ou psíquica incompatible coas funcións do posto. A condición de discapacitado e a súa compatibilidade acreditarase coa oportuna certificación. Os aspirantes con discapacidade farán constar na súa instancia se precisan adaptación para as probas. e) Non ter sido separado mediante expediente disciplinario do servizo de calquera das administracións públicas ou dos órganos constitucionais ou estatutarios das comunidades autónomas, nin atoparse en inhabilitación absoluta ou especial para empregos ou cargos públicos por resolución xudicial. No suposto de ser nacional doutro estado, non atoparse inhabilitado ou en situación equivalente nin ter sido sometido a sanción disciplinaria ou equivalente que impida, no seu estado, nos mesmos termos, o acceso ao emprego público. A convocatoria anunciarase mediante a publicación dun anuncio no taboleiro de anuncios municipal, no BOP e na páxina web do concello, www.concellodemonfero.com. A publicidade dos distintos actos derivados deste proceso selectivo, así como as comunicacións a que dese lugar, realizaranse mediante publicación no taboleiro de anuncios municipal, sen prexuízo de calquera outro medio de difusión que se considere oportuno, como a páxina web do concello, www.concellodemonfero.com.As instancias para solicitar a participación no proceso selectivo, nas que os aspirantes farán constar que reúnen todos os requisitos sinalados nestas bases, dirixiranse ao Sr. Alcalde do Concello de Monfero. Presentaranse debidamente cubertas, no Rexistro Xeral do concello no modelo oficial que figura como Anexo I desta convocatoria. Poderanse así mesmo remitir na forma determinada no artigo 38.4 da Lei 30/1992, de 26 de novembro, de réxime xurídico das administracións públicas e procedemento administrativo común (LRXAP e PAC). Se, consonte ao antedito precepto, se presentase a través das oficinas de correos, deberá aparecer o selo na devandita solicitude. Doutro xeito, a data de anotación no rexistro xeral será a que se teña en conta para todos os efectos. O prazo de presentación das instancias é de dez (10) días naturais, contados a partir do seguinte ao da publicación do anuncio da convocatoria no BOP e até as 15.00 horas do derradeiro día. Non se admitirán as solictudes que non se formulen no modelo oficial que figura como Anexo I, nin as que sexan recibidas no concello unha vez aprobada a listaxe de aspirantes adimitidos e excluídos, con independencia do procedemento utilizado para envialas. Ás solicitudes debidamente cubertas, achegaranse os documentos que a continuación se indican e de acordo coa seguinte orde: a) Fotocopia do DNI, pasaporte ou documento de identidade de extranxeiro. Ademáis, os aspirantes estranxeiros deberán presentar un documento que acredite que é nacional da Unión Europea ou dalgún estado ao cal, en virtude dos tratados internacionais celebrados pola Unión Europea e ratificados por España, sexa de aplicación a libre circulación de traballadores/as. Así mesmo, os familiares dos anteriores deberán presentar ademáis unha fotocopia dun documento que acredite esta condición. b) Fotocopia da titulación requirida para o acceso ao posto. c) Relación dos méritos que aleguen os/as aspirantes, pola orde que se establece nesta convocatoria. Canda a dita relación uniranse os documentos xustificativos destes que estimen oportunos (orixinais ou fotocopias cotexadas). O Tribunal terá en conta a coherencia da documentación achegada cos méritos a valorar e non tomará en consideración nin serán valorados aqueles que non queden debidamente acreditados, en todos os seus extremos, na forma que se establece nesta convocatoria. A documentación que se presente deberá estar numerada correlativamente. d) Fotocopia do Celga correspondente ou documento equivalente. Os aspirantes que teñan condición legal de minusválidos con grao igual ou superior ao 33%, deberán presentar certificación dos órganos competentes que acredite tal condición. Tal xustificación permitirá, de demandarse na solicitude, as adaptacións de tempo e medios para a realización das probas de selección. Se no desenvolvemento do proceso selectivo se suscitasen dúbidas ao tribunal, respecto á capacidade dos aspirantes con algunha minusvalía para o desempeño das funcións dos postos de traballo convovados, poderá solicitar o correspondente ditame do órgano competente da Comunidade Autónoma. Rematado o prazo de presentación de solicitudes, a Alcaldía ditará resolución, no prazo máximo de cinco (5) días hábiles, pola que declarará aprobada a listaxe provisional de admitidos/as e excluídos/as. A dita resolución publicarase no taboleiro de edictos da casa do concello. Na publicación faranse constar os apelidos, nome e número do DNI. Se houbera aspirantes excluídos, indicaranse as causas que motivaron a súa exclusión. Os aspirantes excluídos ou omitidos nas ditas relacións disporán dun prazo de dous (2) días hábiles contados a partir do seguinte ao da publicación da resolución no taboleiro de edictos da casa do concello para subsanar os defectos que motivaron a súa exclusión ou omisión das relacións de admitidos e excluídos. Se no dito prazo non se subsanan os defectos, serán definitivamente excluídos da realización das probas. No caso de non presentarse alegacións ou subsanacións á listaxe provisional, elevarase a definitiva. A resolución pola que se aproba a listaxe definitiva publicarse do mesmo xeito que a provisional, e determinará, así mesmo o lugar, a data e a hora na que terá lugar a valoración da fase de concurso e a estimada para o comezo das probas selectivas (en función do número de candidatos/as admitidos/as) e, así mesmo, determinará a composición do tribunal. Os sucesivos anuncios, e en especial os chamamentos para a realización das probas, agás disposición en contrario, publicaranse no taboleiro de edictos municipal. As datas de publicación no taboleiro de edictos, iniciarán o cómputo dos prazos a efectos de posibles impugnacións ou recursos. O feito de figurar na relación de admitidos non prexulga que se lles recoñeza aos interesados/as a posesión dos requisitos esixidos no procedemento que se convoque. Cando da documentación que debe presentarse, no caso de superar o proceso selectivo, se desprenda que non posúen algún dos requisitos, os interesados/as decaerán en todos os dereitos que puidesen derivarse da súa participación no procedemento. Os membros dos tribunais cualificadores dos procesos selectivos designaranse por resolución da Alcaldía de conformidade co sinalado no artigo 60 da Lei 7/2007, do 12 de abril, do estatuto básico do empregado público, e deberán estar integrados ao menos por cinco membros titulares, un presidente, tres vogais e un secretario, cos seus correspondentes suplentes. A súa composición axustarase aos principios de imparcialidade e profesionalidade dos seus membros, que será esixible a todos eles individualmente considerados, ben polos coñecementos profesionais que posúan sobre a materia de que se trate ou polos seus coñecementos especificos en materia de selección de persoal, e tenderase á paridade entre a muller e o home. Todos os membros do tribunal deberán contar con titulación ou especialización igual ou superior á esixida para o acceso á praza convovada ou pertencer a grupos de clasificación profesional para cuxo acceso se esixa titulación igual ou superior á esixida para a praza convocada. O persoal de elección ou de designación política, os funcionarios interinos e o resto do persoal eventual non poderán formar parte destes. A pertenza aos órganos de selección será sempre a título individual, sen que poida ser en representación ou por conta de ninguén. A designación nominal dos membros do tribunal incluirá aos seus respectivos suplentes e publicarase no taboleiro de edictos do concello. Os membros dos tribunais deberán absterse de intervir cando concorran neles circunstancias das previstas no artigo 28 da Lei de réxime xurídico das administracións públicas e do procedemento administrativo común ou se realizasen tarefas de preparación de aspirantes a probas selectivas nos cinco anos anteriores á publicación desta convocatoria e, igualmente, se colaborasen durante ese período dalgún modo con centros de preparación de opositores. O presidente poderá esixir dos membros do tribunal unha declaración expresa de non atoparse incursos nas circunstancias previstas no citado artigo 28 da Lei de réxime xurídico das administracións públicas e do procedemento administrativo común, nin nas demais causas de abstención previstas nesta base. Así mesmo, os/as aspirantes poderán recusar os membros do tribunal cando concorran neles algunha das circunstancias previstas na presente base, conforme o artigo 29 da Lei de réxime xurídico das administracións públicas e do procedemento administrativo común. O tribunal non poderá constituírse nin actuar sen a presenza, cando menos, de máis da metade dos seus membros, titulares ou suplentes, indistintamente. En todo caso requírese a asistencia do/a presidente/a e do/a secretario/a ou dos que legalmente os substitúan. Os tribunais poderán dispoñer a incorporación de asesores especialistas para as probas nas que así o estimen necesario ou conveniente. Os ditos asesores actuarán con voz e sen voto e limitaranse ao exercicio das especialidades técnicas polas que colaboran no respectivo tribunal. Para os efectos de percepción de asistencias polos membros concorrentes ás sesións dos tribunais, estes estarán clasificados nas categorías que estabelece o núm.1 do artigo 30 do Decreto 462/2002, do 24 de maio, sobre indemnizacións por razón de servizo. O tribunal resolverá, por maioría de votos dos seus membros presentes, todas as dúbidas e propostas que se produzan para a aplicación das normas contidas nestas bases, e está facultado para resolver as cuestións que poidan suscitarse durante a realización das probas, así como para adoptar as medidas necesarias para garantir a debida orde nestas. A fase de concurso, que será previa á de oposición, non terá carácter eliminatorio, nin a puntuación obtida nela poderá aplicarse para superar os exercicios da fase de oposición. Os aspirantes presentarán conxuntamente coa instancia, para tomar parte no proceso selectivo, unha relación dos méritos que aleguen. Á dita relación acompañaranse os documentos xustificativos destes, orixinais ou fotocopias cotexadas. Non se terán en conta nin se valoraran aqueles que non queden debidamente acreditados, en todos os seus extremos, dentro do prazo de presentación das instancias. Valoraranse os seguintes méritos: Experiencia profesional en postos iguales ou similares dende o 01.01.2007 poderase conceder un máximo de 6 puntos de acordo co seguinte: - 0,5 puntos por cada mes de traballo completo, ou fracción de 30 días, na Administración Local, con contrato laboral ou nomeamento como funcionario, desempeñando postos coa categoría de administrativo (Grupo C1 ou oficial de 1ª), con labores de carácter económico-orzamentario e de grabación de contabilidade coa aplicación de contabilidade do programa que utiliza este Concello (ÁGORA). - 0,1 puntos por cada mes de traballo completo, ou fracción de 30 días, na Administración Local, con contrato laboral ou nomeamento como funcionario, desempeñando postos coa categoría de administrativo (Grupo C1 ou oficial de 1ª), con labores de carácter económico-orzamentario e de grabación de contabilidade. - 0,05 puntos por cada mes de traballo completo, ou fracción de 30 días, noutras administracións, con contrato laboral ou nomeamento como funcionario, desempeñando postos coa categoría de administrativo (Grupo C1 ou oficial de 1ª), con labores de xestión de facturas e grabación de contabilidade. - 0,02 puntos por cada mes de traballo completo, ou fracción de 30 días, na empresa privada, con contrato laboral, desempeñando postos coa categoría de administrativo (oficial de 1ª), con labores de xestión de facturas e grabación de contabilidade. A experiencia profesional acreditarase mediante un informe da vida laboral, expedido pola Tesouraría Xeral da Seguridade Social, acompañado dos contratos de traballo correspondentes (e prórrogas, se é o caso) e dun documento aclaratorio, no caso de que non especificaran o seu obxecto con claridade e precisión, ou ben dunha certificación de servizos prestados da administración pública correspondente, na que claramente consten as datas concretas de prestación de servizos, o tipo de xornada e a categoría profesional, e na que se poida comprobar que as funcións ou tarefas realizadas se corresponden coa praza convocada. Os contratos ou a certificación deberán ser coincidentes co indicado no informe da vida laboral para poder ser valorados. Cursos de formación e outras titulacións: Por estar en posesión doutra titulación superior á esixida ou de cursos de formación (impartidos pola administración pública, universidades, centros públicos ou concertados e organismos oficiais) relacionados co traballo que se vai desenvolver, a xuizo do órgano de selección, posteriores ao 01-01-2005, poderase conceder un máximo de dous (2) puntos, valorando: - Outras titulacións universitarias: 2 puntos. - Cursos de máis de 100 horas: 1 punto por curso. - Cursos desde 50 ata 100 horas: 0,5 puntos por curso. A titulación e os cursos xustificaranse mediante orixinal ou fotocopia cotexada dos certificados, diplomas ou títulos acreditativos. Non se admitirán copias nin fotocopias simples. Non se terán en conta os méritos que non foran alegados ou non estean documentalmente acreditados. Se os documentos acreditativos ofrecesen dúbidas, non se terán en conta os méritos que pretenden acreditar. A puntuación máxima que se pode alcanzar nesta fase de concurso será a de oito (8) puntos por todos os méritos valorábles. Antes do comezo da fase de oposición publicaranse no taboleiro de edictos do concello a puntuación outorgada a cada aspirante polos méritos alegados e debidamente acreditados. A fase de oposición constará de tres exercicios e serán os seguintes: Primeiro exercicio: de carácter obrigatorio e eliminatorio. Consistirá en contestar por escrito un cuestionario tipo test de 25 preguntas, con catro respostas alternativas das que só unha será a correcta, e tres preguntas de reserva, sobre o contido do programa (anexo II) especificado nesta convocatoria. O tempo máximo para realizar este exercicio será de trinta minutos. Para puntuar esta proba asignaranse 0,40 puntos por cada resposta correcta. Cada pregunta contestada incorrectamente restará 0,10 puntos da puntuación final. Corresponderalle ao tribunal sinal a puntuación mínima precisa para superar a proba. Serán eliminados os aspirantes que non a obteñan. Segundo exercicio: de carácter obrigatorio e eliminatorio. De carácter práctico: consistirá na realización dunha proba, nun tempo máximo de 30 minutos, sobre o coñecemento e manexo da aplicación de contabilidade do programa que utiliza este Concello (ÁGORA), mediante a realización das operacións determinadas polo órgano de selección inmediantamente antes de comezar o exercicio. Neste exercicio valorarase coñecemento e manexo da aplicación de contabilidade do programa que utiliza este Concello (ÁGORA). A puntuación máxima que se pode alcanzar neste exercicio é de 10 puntos. Tercer exercicio: de carácter obrigatorio e eliminatorio. Consistirá en redactar en galego, nun tempo máximo de corenta minutos, un documento propio das funcións da praza que se convoca. Valoraranse os aspectos lingüísticos e adaptación aos criterios de modernización da linguaxe administrativa. Esta proba será cualificada como APTO ou NON APTO. Quedarán exentos da realización deste exercicio (e acadarán a cualificación de APTO) os aspirantes que acrediten posuír no día de finalización do prazo de presentación de solicitudes o CELGA 4 ou equivalente. O primeiro exercicio da fase de oposición será cualificado até un máximo de dez (10) puntos, e serán eliminados os opositores que non acaden a puntuación mínima que determine o tribunal. O segundo exercicio da fase de oposición será cualificado até un máximo de dez (10) puntos, e serán eliminados os opositores que non acaden un mínimo de cinco (5) puntos. O terceiro exercicio da fase de oposición será cualificado como APTO ou NON APTO. A puntuación final do concurso oposición virá determinada pola suma das puntuacións obtidas na fase de concurso e nos dous xjercicios da fase de oposición. O órgano de selección reunirase á hora determinada polo Sr. Alcalde, de acordo co indicado na base sexta e despois de ser anunciado no taboleiro de anuncios do Concello, para realizar a valoración dos méritos da fase de concurso. A seguir, publicarase o resultado no taboleiro de anuncios municipal, coa indicación da hora de inicio das probas de selección, procurando que comecen á hora estimada pola Alcaldía, de acordo co establecido na base sexta desta convocatoria e que se realicen, na súa totalidade, na mesma xornada. Á hora fixada procederase á realización dos exercicios da fase de oposición. De ser o caso, a orde de actuación dos aspirantes iniciarase de conformidade coa Resolución da Secretaría de Estado para a Administración pública. As cualificacións obtidas polos candidatos considerados aptos iranse publicando no taboleiro de edictos municipal a medida que se celebren e se vaian cualificando as probas. Unha vez realizada a selección proporáselle á Alcaldía que designe o candidato que maior puntuación obtivese, e sinale os/as suplentes por orde da puntuación obtida. A convocatoria poderase deixar deserta se se considera procedente. No caso de empate, éste resolverase a favor do candidato que maior puntuación obtivese na segunda proba da fase de oposición. De continuar, resolverase segundo a puntuación da primeira proba; de persistir, efectuarase un sorteo. O resultado publicarase no taboleiro de anuncios municipal para os efectos de notificación a todos os participantes e demais interesados. O tribunal non poderá aprobar nin declarar que superaron as probas selectivas un número superior de aspirantes ao das prazas que se convocaran, resultando nulo de pleno dereito calquera a cordo que contraviñese o disposto por esta norma. Os restantes candidatos que superasen as probas da fase de oposición, por orde da puntuación obtida no proceso selectivo, formarán una lista de aspirantes ou bolsa de emprego, para o caso de que o seleccionado non puidese ser nomeado, causase baixa ou outras incidencias no posto, ou para a cobertura de postos de Administración xeral, subescala administrativo, do Concello de Monfero, con carácter interino, nos supostos do art.10.1 da Lei 7/2007, de 12 de abril, ata que se faga unha nova selección. É condición inescusable para a pertenza á devandita bolsa o mantemento durante a vixencia desta dos requisitos relacionados na base terceira das presentes. Os aspirantes nomeados, unha vez finalizado o periodo para o que foron nomeados, voltarán ao posto que ocupaban na lista no momento do seu chamamento. Así mesmo, conservarán o seu posto aqueles que non poidesen ser nomeados por causa xustificada apreciada pola Alcaldía. Será a asignada á praza na RPT e no anexo de persoal do Orzamento Municipal vixente. O/A que resulte seleccionado, dentro dos tres días hábiles seguintes ao da publicación do resultado no taboleiro de anuncios municipal, tendo tal publicación efectos de requirimento, deberá achegar, no caso de que non o fixese con anterioridade, a seguinte documentación: -Declaración xurada de non ter sido separado mediante expediente disciplinario do servizo de calquera das administracións públicas ou dos órganos constitucionais ou estatutarios das comunidades autónomas, nin atoparse en inhabilitación absoluta ou especial para empregos ou cargos públicos por resolución xudicial. No suposto de ser nacional doutro estado, declaración xurada ou promesa de non atoparse inhabilitado ou en situación equivalente nin ter sido sometido a sanción. -Declaración xurada de non atoparse incurso en ningunha causa de incapacidade ou incompatibilidade de conformidade coa legislación vixente. -Certificado ou recoñecemento médico acreditativo de posuír a capacidade funcional para o desenvolvemento das tarefas habituais da praza á que se aspira, no que se fará constar que non se padece enfermidade ou limitación física ou psíquica incompatible coas funcións do posto. - Os restantes documentos orixinais aos que se refire a base quinta desta convocatoria, que non tivesen presentado con anterioridade, para o seu cotexo. Unha vez achegada a documentación, será nomeado, por resolución da Alcaldía, funcionario interino do concello para o cargo para o que foi seleccionado e, despois de asinar a correspondente acta de toma de posesión e alta na Seguridade Social, haberá de incorporarse ao seu posto no prazo máximo de dous días hábiles (excepto sábado). Quen, dentro do prazo de tres días indicado, salvo causa de forza maior, non presentase a documentación, non poderá tomar posesión e quedarán anuladas todas as actuacións, sen prexuízo da responsabilidade na que puidese incorrer por falsidade na súa instancia, e pasará a ocupar o seu posto o seguinte candidato/a por orde da puntuación obtida. Coa finalidade de axilizar os trámites, os chamamentos ou requirimientos aos seguintes candidatos efectuaranse telefonicamente. O contacto facerase a través do número de teléfono que deixasen de referencia na solicitude, e pasarase ao seguinte candidato no suposto de que non se contactase co que correspondese despois de tres chamadas en horas diferentes ao longo de dous días, debendo os interesados manifestar o seu interese por escrito no prazo máximo improrrogable de dous días hábiles dende a comunicación telefónica da oferta por parte do Concello, transcurrido o cal entenderase que renuncia e pasará ao seguinte da lista, do que se deixará constancia no expediente. A presente convocatoria e cantos actos administrativos se deriven dela poderán ser impugnados polas persoas interesadas nos casos e na forma que establece a Lei 30/1992, do 26 de novembro, de réxime xurídico das administracións públicas e do procedemento administrativo común. D./D.ª _________________________________________________________, titular do DNI núm.___________________, con enderezo para os efectos de notificacións en ___________________________________________________________________________________________, código postal _________ e teléfono_________________. EXPOÑO • Que coñezo a convocatoria e as bases reguladoras do proceso de selección, con carácter interino, publicada Concello de Monfero (A Coruña), correspondente a unha (1) praza de Administrativo/a, encadrada na escala de administración xeral, pertencente ao grupo C1. • Que reúno todos e cada un dos requisitos esixidos nas bases desta convocatoria referidos á data de remate do prazo sinalado para a presentación de instancias. • Que achego a esta solicitude a documentación relacionada ao dorso. Polo exposto, SOLICITO A miña admisión no devandito proceso de selección. Monfero, ____ de _________________ de 2011 Sr. Alcalde do Concello de Monfero. De conformidade co disposto na LO 15/1999 de datos de carácter personal, informámoslle que os datos de carácter persoal recollidos neste documento forman parte dun ficheiro automatizado, propiedade do Concello de Monfero, cuxa finalidade é a xestión dos mesmos para o seu correcto funcionamiento. Daráselles a publicidade que se indica nas bases que regulan esta convocatoria. Vostede poderá exercer os dereitos de acceso, rectificación, cancelación ou oposición, segundo o disposto na ley, poñéndose en contacto co noso Dpto. de Dereitos ARCO no enderezo: Rebordelo s/n, 15618 Monfero (A Coruña). Tema 1.- A Constitución Española de 1978: Estrutura. Especial referencia aos dereitos fundamentais e liberdades públicas. Tema 2.- As Cortes Xerais: Composición. Atribucións e funcionamento. O Presidente do Goberno. O Consello de Ministros. Tema 3.- Procedemento de elaboración e aprobación das leis. Órganos de control da administración: o Tribunal de Contas e o Defensor do Pobo. Administración consultiva: o consello de Estado. Tema 4.- O Tribunal Constitucional. O Poder xudicial. O Consello Xeral do Poder Xudicial. O Tribunal Supremo. Os Tribunais Superiores de Xustiza. Tema 5.- A autonomía galega: orixe e evolución. O Estatuto de Autonomía de Galicia. Estrutura e contido. Tema 6.- A Comunidade Autónoma de Galicia: O Parlamento, a Xunta e o seu Presidente. Tema 7.- Organización territorial do Estado na Constitución: Ideas xerais da Administración Central, Autonómica e Local. Tema 8.- Réxime Local español: Clases de Entidades Locais. Tema 9.- O Municipio. Elementos: territorio e poboación. Organización Municipal. Competencias dos municipios. Tema 10.- A Provincia. Organización Provincial. Competencias das provincias. Tema 11.- Réxime de sesións e acordos dos órganos colexiados locais. Tema 12.- A potestade regulamentaria das Entidades Locais: Ordenanzas, Regulamentos e Bandos. Procedemento de elaboración e aprobación. Tema 13.- O persoal ao servizo da Administración Local: funcionarios propios das Entidades Locais. Integración en escalas, subescalas e clases. Dereitos e Deberes. Réxime de incompatibilidades. Responsabilidade e réxime disciplinario. Código ético e principios de conducta. Tema 14.- A función pública local. Sistemas de acceso-provisión de postos de traballo. Promoción. A carreira administrativa. Extinción da relación funcionarial. Tema 15.- Réxime retributivo dos funcionarios. Tema 16.- A contratación laboral na Administración pública. O contrato de traballo: formalización e características. Tipos de contratos de traballo. Tema 17.- Seguridade e hixiene no traballo. Dereitos e obrigas dos traballadores e empresarios en materia de prevención. Os servizos de prevención de riscos. Participación dos traballadores. Tema 18.- O acto administrativo: concepto e clases. Elementos. Tema 19.- Eficacia dos actos: notificación e publicación. Tema 20.- O procedemento administrativo: iniciación, ordenación, instrución e terminación. A obrigación de resolver; o silencio administrativo. Tema 21.- As reclamacións previas ao exercicio das accións civís e laborais. Os recursos administrativos: concepto e clases. Requisitos xerais. Materia impugnábel, lexitimación e órgano competente. Tema 22.- Os dereitos dos cidadáns na Lei de réxime xurídico das administracións públicas e do procedemento administrativo común. Tema 23.- Os contratos administrativos: natureza, caracteres e clases. Elementos: suxeitos, obxecto, causa e forma. Capacidade e solvencia para contratar. Formas de adxudicación de contratos. O contrato menor. Tema 24.- A responsabilidade patrimonial da administración. Características da institución no sistema español. Lesión determinante, suxeitos imputables e causas de imputación. A extensión da reparación. A acción da responsabilidade. Tema 25.- Os bens das entidades locais. O dominio público. O patrimonio privado das mesmas. Tema 26.- O orzamento das Corporacións Locais: Pincipios, contido e anexos. Elaboración e aprobación. Tema 27.- A estructura dos orzamentos locais. Criterios xerais. A aplicación orzamentaria. Clasificación aplicable ás entidades locais de menos de 5000 habitantes. Tema 28.- O crédito orzamentario e as suas modificacións. Créditos extraordinarios e suplementos de crédito. Créditos ampliables. Transferencias de crédito. Xeracións de crédito. Incorporacións de créditos. Tema 29.- Réxime xurídico do gasto público local. Fases de execución: Autorización, disposición, liquidación e recoñecemento da obriga. Tema 30.- A contabilidade pública local. Principios xerais do modelo simplificado de contabilidade local. Competencias e funcións. Regulación. Tema 31.- A factura. Supostos de expedición. Requisitos. Plazos. Conservación. Tema 32.- Control e fiscalización da xestión económica. Tema 33.- A conta xeral e a liquidación do orzamento. Tema 34.- As Facendas Locais: Recursos das Facendas Locais. Taxas, contribucións especiais e prezos públicos. Tema 35.- Os impostos locais: Imposto sobre bens inmobles. Imposto sobre actividades económicas. Imposto sobre construccións, instalacións e obras e Imposto sobre vehículos de tracción mecánica. Tema 36.- O sistema tributario local. As competencias das entidades locais en materia de xestión tributaria. Delegación de competencias e colaboración entre administracións tributarias. Tema 37.- Nóminas do persoal: Regulación, contido e elaboración. Tema 38.- Seguridade Social na administración local: Cotización no réxime xeral. Integración dos funcionarios da administración local no réxime xeral. Peculiaridades. Tema 39.- O Rexistro de documentos: concepto. O rexistro de entrada e saída: o seu funcionamento nas Corporacións Locais. Presentación de instancias e outros documentos nas oficinas públicas. Tema 40.- A Lei de normalización lingüística de Galicia. A lei do uso do galego na administración local. Normativa municipal na materia. Contra este acto que pon fin a vía administrativa, poderase interpor potestativamente o recurso de reposición ante o órgano que dictou o acto no prazo dun mes o día seguinte o da súa publicaión no BOP ou ben o recurso contencioso-administrativo ante o Tribunal Superior de Xustiza de Galicia no prazo de dous meses contados dende o día seguinte de devandita publicación, sen prexuízo de inerpoñer os recursos que se estimen máis axeitados. Monfero, 8 de xuño de 2011 O ALCALDE En funcións, Asdo.: Andrés Feal Varela